### Beslutninger

Udvalget kommenterede på oplæg fra forvaltningen, investorteamet og Fællesrådet for [adresse] på sidste udvalgsmøde og stillede spørgsmål hertil, som forvaltningen besvarede. Der eftersendes supplerende skriftlig besvarelse fra forvaltningen på udvalgets spørgsmål samt fremsendte spørgsmål fra Fællesrådet fra [adresse]

Forvaltningen samler op på udvalgets perspektiver og opmærksomhedspunkter med henblik på at videregive disse til Magistraten. Der fremsendes forinden udkast til udvalget til kommentering.

Casper Andreasen ønskede ført til referat, at han anbefaler, at Fællesrådet for [adresse] inddrages i det videre arbejde med udviklingsplanen og, at investorgruppen, [adresse] og Fællesrådet skal forsøge at udarbejde et fælles bud på en udviklingsplan.

### Sagsforløb

Udvalg: Teknisk Udvalg

Dato: 05-03-2025

Jesper Østergaard: 4

Under punktet deltog kommunens juridiske rådgiver samt repræsentanter fra investorteamet og Fællesrådet for [adresse] og de bynære havnearealer.

Forvaltningen indledte med en rammesætning med fokus på proces, de strategiske temaer samt økonomi.

Herefter redegjorde kommunens juridiske rådgiver for etableringen af arealudviklingsselskab, udviklingsplan, realiseringsplan, økonomimodel og forretningsplan.

Dernæst orienterede repræsentanter fra investorteamet udvalget om status på donationer fra fonde, klimastrategi, borgerinddragelse, mobilitet, byidentitet, den arkitektonisk vision, byudviklingsplanen og grønne rum.

Endelig kommenterede Fællesrådet for [adresse] og de bynære havnearealer på investorteamets oplæg til udviklingsplan.

Afslutningsvist besvarede investorteamet og fællesrådet spørgsmål fra udvalget.

Udvalget efterspurgte trafikanalyser for [adresse] fra forvaltningen.

Præsentationer fra investorteamet og fællesrådet lægges på sagen, og punktet sættes på dagsordenen igen på udvalgsmødet den 10. marts 2025.